Man gesoek oor tiener se ontvoering, verkragting‘n Foto van die verdagte. Foto: Verskaf Die Cradock-polisie in die Oos-Kaap het Dinsdag die publiek versoek om op die uitkyk te wees vir ŉ 52-jarige verdagte wat moontlik verbind kan word met die vermeende ontvoering en verkragting van ŉ 13-jarige meisie. Kapt. Stefanie Smith, polisiewoordvoerder, het Dinsdag gesê die beweerde ontvoering en verkragting het op 26 Augustus in die dorpie plaasgevind. Die man is ná die voorval in hegtenis geneem en moes op 20 Oktober weer in die hof te verskyn, maar hy het nie opgedaag nie. ŉ Lasbrief vir sy inhegtenisneming is uitgereik. Die man het kort, donker hare. Mense wat weet waar die man hom mag bevind, word versoek om konst. Sibongile Ngesi by 079 414 5565 te skakel.